Simon de Monteforti ad quos littere iste pervenerint salutem. Universis notum volo fieri quoniam ego, Simon de Monteforti, dedi ecclesie sancti Benedicti Floriacensis et monachis ibidem Deo servientibus domum meam de Sumcampo et arpentum terre in quo domus predicta edificata fuit, et contra omnes homines garentizabo pro amore Dei et pro redemptione anime mee; et ipsi monachi pro hac cleemosina me et animam patris mei et animas predecessorum meorum et servientes et consiliatores meos de omnibus injuriis quas ipsis intulimus absolverunt. Preterca ecclesie predicte et monachis concessi quod ego et heredes mei nullam amodo domum in parochia Sumcampi, nullum omnino edificium edificabimus vel ememus vel aliquo modo acquiremus. Actum anno Verbi incarnati millesimo centesimo octuagesimo secundo.